**Όροι διαγωνισμού ενέργειας “HENKEL Η ΕΛΛΑΔΑ ΒΑΖΕΙ ΤΑ ΚΑΛΑ ΤΗΣ” για το διάστημα 18/03/2021 - 07/04/2021**

1. Στον διαγωνισμό που διοργανώνουν οι εταιρίες «Α.ΝΕ.ΔΗ.Κ ΚΡΗΤΙΚΟΣ», η οποία εδρεύει στην Κυψέλη Αίγινας, με ΑΦΜ 094 24 79 24 (εφεξής η «ΚΡΗΤΙΚΟΣ»), και HENKEL HELLAS A.B.E.E (στο εξής HENKEL), για το διάστημα 18/03/2021 – 07/04/2021, μπορούν να λάβουν μέρος όλοι οι μόνιμοι κάτοικοι της Ελλάδος (μόνο τα φυσικά πρόσωπα) που έχουν πλήρη δικαιοπρακτική ικανότητα και είναι κάτοχοι της κάρτας πιστότητας “ΚΡΗΤΙΚΟΣ BONUS CARD”. Δεν έχουν δικαίωμα συμμετοχής στον διαγωνισμό οι εργαζόμενοι των διοργανωτριών και της εταιρίας HENKEL, οι συγγενείς τους α’ βαθμού, καθώς και οι σύζυγοι αυτών.

2. Οι διοργανώτριες εταιρίες συμμετέχουν ως εξής: Η εταιρεία HENKEL διαθέτει τα προϊόντα του διαγωνισμού, ενώ η ΚΡΗΤΙΚΟΣ (α) διαθέτει τα καταστήματα λιανικής όπου θα πραγματοποιηθούν οι αγορές των επιλεγμένων προϊόντων, β) διαχειρίζεται το αρχείο μη ευαίσθητων προσωπικών δεδομένων των καταναλωτών, αποκλειστικά και μόνο για τις ανάγκες του παρόντος διαγωνισμού και τη δημοσιοποίηση των αποτελεσμάτων (σε κάθε περίπτωση σύμφωνα με τις διατάξεις του Ν.2472/1997 και τον Γενικό Κανονισμό (ΕΕ) 2016/679), γ) διεξάγει την ηλεκτρονική κλήρωση του παρόντος διαγωνισμού με συνεργαζόμενη εταιρία , δ) αναλαμβάνει τη διαδικασία αποστολής- παράδοσης των δώρων στους τυχερούς ή/και τους αναπληρωματικούς του διαγωνισμού.

3. Έγκυρες θεωρούνται οι συμμετοχές όλων των κατόχων κάρτας ΚΡΗΤΙΚΟΣ BONUS CARD των οποίων τα προσωπικά στοιχεία είναι σωστά ενημερωμένα και η επικοινωνία μαζί τους εφικτή (ονοματεπώνυμο, διεύθυνση και τηλέφωνο).

4. ΤΡΟΠΟΣ ΣΥΜΜΕΤΟΧΗΣ Με κάθε αγορά προϊόντων που συμμετέχουν στον διαγωνισμό, από τις μάρκες Dixan ή Neomat ή Persil ή Bref ή K2r ή Vapona, με την κάρτα Club ΚΡΗΤΙΚΟΣ, o πελάτης αποκτά αυτόματα και μία συμμετοχή στον διαγωνισμό.

5. Οι αγορές που συμμετέχουν ισχύουν μόνο με αποδείξεις λιανικής, με την κάρτα Club ΚΡΗΤΙΚΟΣ που θα πραγματοποιηθούν το διάστημα από τις 18/03/2021 έως και τις 07/04/2021.

6. Κάθε ενδιαφερόμενος έχει το δικαίωμα πολλαπλών συμμετοχών. Ωστόσο, έκαστος συμμετέχων μπορεί να κερδίσει μόνο ένα (1) δώρο για όλη της διάρκεια του διαγωνισμού.

7. Με την επιφύλαξη των όσων ορίζονται στους όρους 1 και 3 του παρόντος, ο κάτοχος της κάρτας club ΚΡΗΤΙΚΟΣ συμμετέχει αυτόματα στο διαγωνισμό με τη χρήση της κάρτας club ΚΡΗΤΙΚΟΣ πραγματοποιώντας αγορά μιας ή/και περισσοτέρων προϊόντων από τις μάρκες **Dixan ή Neomat ή Persil ή Bref ή K2r ή Vapona,** εφεξής οι Συμμετέχουσες συσκευασίες. Κάθε αγορά αποτελεί και μια συμμετοχή στην κλήρωση.

8. Η κλήρωση των νικητών θα διεξαχθεί ηλεκτρονικώς κατά τα ανωτέρω την Τετάρτη 14/04/2021, και ώρα 14:00μ.μ σε χώρο της συμβεβλημένης εταιρίας Lotaria επί της οδού Θεμιστοκλέους 42 στον Άλιμο Αττικής, με γεννήτρια τυχαίων αριθμών της εταιρείας IDQUANTIQUESA και με σειριακό αριθμό 13255Α410, αδιαμφισβητήτως πιστοποιημένη στον Ευρωπαϊκό Οικονομικό Χώρο (ΕΟΧ), στην οποία και θα εισαχθούν, ως αριθμοί συμμετέχοντες στην κλήρωση, οι αριθμοί των καρτών club ΚΡΗΤΙΚΟΣ που πραγματοποίησαν τουλάχιστον 1 αγορά από τις συσκευασίες **Dixan ή Neomat ή Persil ή Bref ή K2r ή Vapona** που συμμετέχουν στον διαγωνισμό.

9. Θα αναδειχθούν συνολικά (40) σαράντα τυχεροί που θα κερδίσουν από (1) μία δωροεπιταγή ΚΡΗΤΙΚΟΣ αξίας 50€. Επιπλέον, θα αναδειχθούν και (40) σαράντα αναπληρωματικοί νικητές.

10. Tα δώρα είναι συγκεκριμένα και προσωπικά, δεν μεταβιβάζονται και δεν ανταλλάσσονται ολικώς ή μερικώς με χρήματα ούτε είναι δυνατόν να ζητηθεί η αντικατάστασή τους με άλλα δώρα. Οι διοργανωτές απαλλάσσονται από οποιαδήποτε ευθύνη ιδίως για τυχόν ελάττωμα των Δώρων ή/και για τυχόν βλάβη ή ζημία για οποιονδήποτε λόγο ή/και για οιαδήποτε πράξη ή παράλειψη.

11. Οι νικητές θα ειδοποιηθούν τηλεφωνικά για την νίκη τους από την ΚΡΗΤΙΚΟΣ εντός μίας εβδομάδας από την ημερομηνία πραγματοποίησης της κλήρωσης κατά τα ανωτέρω. Κατά την εν λόγω τηλεφωνική επικοινωνία θα τους δοθεί από την ΚΡΗΤΙΚΟΣ οδηγία για την παράδοση και παραλαβή του Δώρου. Η προσπάθεια ειδοποίησης του κάθε Νικητή θα αποδεικνύεται πλήρως με την απλή βεβαίωση του σχετικά επιφορτισμένου προσώπου από την ΚΡΗΤΙΚΟΣ. Ουδεμία ευθύνη φέρουν οι Διοργανώτριες για τυχόν άκαρπες προσπάθειες ειδοποίησης των νικητών ή/και των αναπληρωματικών και δη όταν αυτές οφείλονται σε μη απάντηση του τηλεφώνου τους, όπως το είχαν δηλώσει κατά την έκδοση της κάρτας club ΚΡΗΤΙΚΟΣ.

12. Οι αριθμοί των νικητήριων καρτών " club ΚΡΗΤΙΚΟΣ " θα αναρτηθούν στην ιστοσελίδα www.kritikos-sm.gr (εφεξής η "Ιστοσελίδα").

13. Στην περίπτωση που κάποιος από τους Νικητές δεν ανταποκριθεί για οποιοδήποτε λόγο μέχρι τις 14/05/2021 για να αποδεχθεί και παραλάβει το Δώρο του, τότε ο συγκεκριμένος Νικητής χάνει το δικαίωμά του επί του Δώρου και θα ειδοποιηθεί από την ΚΡΗΤΙΚΟΣ ο πρώτος κατά σειρά κλήρωσης Αναπληρωματικός να παραλάβει το Δώρο του έως την 21/05/2021. Κατά την εν λόγω τηλεφωνική επικοινωνία θα του δοθεί από την ΚΡΗΤΙΚΟΣ οδηγία για την παράδοση και παραλαβή του Δώρου του. Σε περίπτωση που οι ως άνω ταχθείσες προθεσμίες παρέλθουν άκαρπες και κάποιος είτε από τους νικητές είτε από τους αναπληρωματικούς δεν αποδεχθούν εγκαίρως το Δώρο, τότε το Δώρο που τους αναλογεί απόλλυται και ουδεμία αξίωση δύναται να προβληθεί έναντι των Διοργανωτριών.

14. Τα Δώρα θα παραδοθούν στους νικητές ή/και στους αναπληρωματικούς από τη Διοργανώτρια ΚΡΗΤΙΚΟΣ στη διεύθυνση την οποία θα δηλώσουν κατά την τηλεφωνική επικοινωνία και μέσα σε εύλογο χρόνο από τη λήξη του διαγωνισμού και ανάδειξη των νικητών. Κατά την παράδοση θα συμπληρωθεί ειδικό έντυπο παραλαβής και θα υπογραφεί από τον κάθε νικητή ή/και αναπληρωματικό με την επίδειξη της αστυνομικής του ταυτότητας και της κάρτας " club ΚΡΗΤΙΚΟΣ ".

15. Οι διοργανώτριες εταιρίες διατηρούν το δικαίωμα τροποποίησης της ημέρας και ώρας της κλήρωσης, ορίζοντας νέα ημερομηνία, η οποία θα αναρτηθεί στην Ιστοσελίδα προς πληροφόρηση κάθε ενδιαφερόμενου. Κάθε τέτοια μεταβολή θα είναι δεσμευτική για τους συμμετέχοντες, οι οποίοι δεν αποκτούν εκ του λόγου αυτού κανένα δικαίωμα για αποζημίωση ή οιαδήποτε άλλη αξίωση έναντι των διοργανωτριών εταιριών.

16. Οι διοργανώτριες εταιρίες δεν φέρουν καμία ευθύνη για περιστατικά, που συνιστούν γεγονότα ανωτέρας βίας και τα οποία έχουν ως συνέπεια την αδυναμία εκτελέσεως των απορρεουσών από το παρόν υποχρεώσεων, ενώ απαλλάσσονται σύμμετρα και αζήμια των εκατέρωθεν υποχρεώσεών τους.

17. Οι συμμετέχοντες οφείλουν να ενεργούν νόμιμα και μέσα στα πλαίσια των χρηστών και συναλλακτικών ηθών. Σε κάθε περίπτωση, ακυρώνονται αυτόματα οι συμμετοχές στο διαγωνισμό που δεν πληρούν τους παρόντες όρους.

18. Στο πλαίσιο του διαγωνισμού, η ΚΡΗΤΙΚΟΣ θα τηρήσει αρχείο με τα προσωπικά δεδομένα των νικητών και των αναπληρωματικών [ονοματεπώνυμο, αριθμός κινητού τηλεφώνου] τα οποία θα αποτελέσουν αντικείμενο επεξεργασίας από την ΚΡΗΤΙΚΟΣ για το σκοπό απόδοσης των Δώρων. Τα δεδομένα δύνανται να διαβιβαστούν περαιτέρω από την ΚΡΗΤΙΚΟΣ στην HENKEL HELLAS A.B.E.E και σε συνεργάτες της τελευταίας που ενεργούν κατ' εντολή και για λογαριασμό της για τον ως άνω σκοπό. Κατά την τηλεφωνική ενημέρωσή τους για την απόδοση του δώρου τους οι νικητές ή οι αναπληρωματικοί θα ανακοινώνουν τα ανωτέρω προσωπικά τους στοιχεία στη Διοργανώτρια για την παράδοση των Δώρων, τα στοιχεία αυτά θα διατηρούνται μέχρι την παράδοση των δώρων και εν συνεχεία θα καταστρέφονται με ευθύνη της. Η Διοργανώτρια δεν διαβιβάζει δεδομένα προσωπικού χαρακτήρα των εν λόγω προσώπων σε χώρα εκτός του Ευρωπαϊκού Οικονομικού Χώρου (Ε.Ο.Χ.) ή σε διεθνή οργανισμό. Η επεξεργασία των προσωπικών δεδομένων των συμμετεχόντων και των νικητών του Διαγωνισμού γίνεται βάσει της συγκατάθεσής τους, που εκδηλώνεται δια της θετικής ενέργειας της έκδοσης της ΚΡΗΤΙΚΟΣ BONUS CARD και της αγοράς των Συμμετεχουσών συσκευασιών, η δε συγκατάθεση αυτή δύναται να ανακληθεί οποτεδήποτε είτε μέσω αποστολής συστημένης επιστολής στην ΚΡΗΤΙΚΟΣ, στην έδρα της είτε μέσω τηλεφωνικής επικοινωνίας (τηλ. 2105558832 ) από Δευτέρα έως Παρασκευή κατά το διάστημα 10:00 π.μ.-16:00 μ.μ).

19. Οι παρόντες όροι έχουν αναρτηθεί στην Ιστοσελίδα www.kritikos-sm.gr Η συμμετοχή στο διαγωνισμό συνιστά ανεπιφύλακτη αποδοχή των ανωτέρω όρων.

20. Συμφωνείται ρητά ότι για κάθε διαφορά που τυχόν προκύψει σχετικά με το διαγωνισμό αποκλειστικά αρμόδια θα είναι τα δικαστήρια της Αθήνας.